CELEX: 32018D1603
Language: sk
Date: 2018-09-18 00:00:00
Title: Rozhodnutie Rady (EÚ) 2018/1603 z 18. septembra 2018 o uzavretí Dohody o spolupráci medzi Európskou úniou a Agentúrou pre bezpečnosť leteckej prevádzky v Afrike a na Madagaskare (ASECNA) týkajúcej sa rozvoja satelitnej navigácie a poskytovania súvisiacich služieb v oblasti pôsobnosti agentúry ASECNA v prospech civilného letectva v mene Únie

26.10.2018   
               
               
                  SK
               
               
                  Úradný vestník Európskej únie
               
               
                  L 268/1
               
            
         ROZHODNUTIE RADY (EÚ) 2018/1603
         z 18. septembra 2018
         o uzavretí Dohody o spolupráci medzi Európskou úniou a Agentúrou pre bezpečnosť leteckej prevádzky v Afrike a na Madagaskare (ASECNA) týkajúcej sa rozvoja satelitnej navigácie a poskytovania súvisiacich služieb v oblasti pôsobnosti agentúry ASECNA v prospech civilného letectva v mene Únie
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 172 v spojení s článkom 218 ods. 6 druhým pododsekom písm. a),
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:
         
                     (1)
                  
                  
                     V súlade s rozhodnutím Rady (EÚ) 2016/2234 (2) bola 5. decembra 2016 podpísaná Dohoda o spolupráci medzi Európskou úniou a Agentúrou pre bezpečnosť leteckej prevádzky v Afrike a na Madagaskare (ASECNA) týkajúca sa rozvoja satelitnej navigácie a poskytovania súvisiacich služieb v oblasti pôsobnosti agentúry ASECNA v prospech civilného letectva (ďalej len „dohoda“), s výhradou jej uzavretia k neskoršiemu dátumu.
                  
               
                     (2)
                  
                  
                     V rámci dohody sa aktívne napĺňa stratégia Únie, ktorej cieľom je na základe európskych programov satelitnej navigácie na jednej strane rozvíjať používanie tejto technológie a poskytovať súvisiace služby v oblasti pôsobnosti agentúry ASECNA, najmä zriadením samostatnej služby systému so satelitným rozšírením (SBAS) pre agentúru ASECNA, a na druhej strane všeobecnejšie podporovať používanie satelitnej navigácie na africkom kontinente.
                  
               
                     (3)
                  
                  
                     Dohoda by sa mala schváliť,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje Dohoda o spolupráci medzi Európskou úniou a Agentúrou pre bezpečnosť leteckej prevádzky v Afrike a na Madagaskare (ASECNA) týkajúcej sa rozvoja satelitnej navigácie a poskytovania súvisiacich služieb v oblasti pôsobnosti agentúry ASECNA v prospech civilného letectva.
            Text dohody je pripojený k tomuto rozhodnutiu.
         
         
            Článok 2
            Predseda Rady určí osobu(-y) splnomocnenú(-é) uložiť v mene Únie schvaľovaciu listinu (3).
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 18. septembra 2018
            
               
                  Za Radu
               
               
                  predseda
               
               G. BLÜMEL
            
         
         
            (1)  Súhlas z 3. júla 2018 (zatiaľ neuverejnený v úradnom vestníku).
         
            (2)  Rozhodnutie Rady (EÚ) 2016/2234 z 21. novembra 2016 o podpise v mene Únie Dohody o spolupráci medzi Európskou úniou a Agentúrou pre bezpečnosť leteckej prevádzky v Afrike a na Madagaskare (ASECNA) týkajúcej sa rozvoja satelitnej navigácie a poskytovania súvisiacich služieb v oblasti pôsobnosti agentúry ASECNA v prospech civilného letectva (Ú. v. EÚ L 337, 13.12.2016, s. 1).
         
            (3)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.